Gamot: Ito'y Pasya Mo Gaano ang nalalaman mo tungkol sa iyong gamot? Alam mo ba na ang mga gamot na iyong iniinom ay pagpapasya mo at ikaw ang may kontrol kung ano ang iinumin mo? Ang buklet na ito ay magbibigay sa iyo ng kakayahang magkaroon ng may-kaalaman at aktibong papel sa iyong mga desisyon tungkol sa mga gamot na iyong iniinom. Sinusuportahan ng pondo mula sa Pamahalaan ng Australya
2 | NETWORK NG ADBOKASYA PARA SA MATATANDA Ang kuwento ni Ray. Si Ray* ay nagbalik sa kanyang pasilidad sa pangangalaga ng matatanda makaraang maoperahan. Napansin ng kanyang anak na si Susan na niresetahan siya ng bagong gamot at naalala niya ang mga pagbabago na nakita niya kay Ray: "Sa panahong iyon, hindi siya makalakad, pahilahod lang, siya ay sobrang nalulumbay, umiiyak palagi. At hindi siya makalunok... Sinasabi niya, Ang pag-iisip ko ay impiyerno para sa akin. Ni hindi siya nakikipag-usap." Labis na nabahala si Susan sa mga pagbabago sa kanyang ama ngunit hindi niya nakumbinsi ang mga nars na ihinto ang pagbibigay sa kanya ng gamot. Nagpasya siyang ilipat ang kanyang ama sa isang bagong pasilidad, kung saan kaagad ay naawat siya sa gamot. Inilarawan ni Susan ang pagbabago: "Ngayon ay katulad na katulad na siya ng dating sarili niya. Siya ay Irish, na may makapal na puntong Irish, at siya'y katawa- tawa. Siya ay nakatutuwa. Gusto lang niyang lumabas at mananghalian. Madalas kaming mag-piknik. Naglalakad kami sa dalampasigan. Kung may tumutugtog na musika sa pub, pumupunta kami sa hapon, kapag hindi siya masyadong pagod." (Kasong pag-aaralan mula sa ADA Australia - "Fading Away: How Aged Care Facilities in Australia Chemically Restrain Older People with Dementia", Human Rights Watch 2019)
GAMOT: ITO'Y PASYA MO | 3 Mga nilalaman. Ang kuwento ni Ray. 2 Ito'y pagpapasya mo. Ito'y karapatan mo. 4 Ang kuwento ni Kevin. 4 Ano ang isang may-kaalamang pasya? 6 Paano magpapasya kung 7 ano ang tama para sa iyo. Mga gamot na psychotropic. 8 Kailan ko dapat inumin 9 ang mga gamot na ito? Ano ang maaaring mangyari kung 9 iinumin ko ang mga gamot na ito? Ano ang isang psychotropic 9 na gamot? May mga alternatibo ba 11 sa gamot? Ang kuwento ni Joseph. 11 Sino ang aking tagagawa ng desisyon? 12 Kailangan mo bang malaman ang higit 12 pa tungkol sa suportado o kahaliling paggawa ng desisyon? Mga tanong tungkol 15 sa iyong gamot. Anong tungkulin ang ginagampanan 16 ng bawat isa sa proseso ng paggawa ng desisyon? May makukuhang tulong. 18 Maaaring makatulong sa iyo 19 ang sumusunod na mga mapagkukunan. Para sa karagdagang impormasyon at mga sanggunian, bisitahin ang opan.org.au/yourchoice opan.org.au | 1800 700 600 Lahat ng pangalan sa totoong mga kuwento ng buhay/ mga kasong pag-aaralan ay iniba upang protektahan ang pagkakakilanlan ng mga indibidwal na iyon.
4 | NETWORK NG ADBOKASYA PARA SA MATATANDA Ito'y pasya mo. Ito'y karapatan mo. Hindi mahalaga ang iyong edad o ang iyong kondisyong-medikal - lagi kang may karapatang sumali sa mga pagpapasya tungkol sa iyong pangangalaga. Kabilang dito ang mga desisyon tungkol sa iyong gamot at kung paano mo ninanais na mamuhay. May karapatan kang mabigyan ng impormasyon tungkol sa iyong gamot, kung paano ito gumagana at kung may anumang mga side effect na maaaring umapekto sa kalidad ng iyong buhay. Lahat ng kasangkot sa iyong pangangalaga ay dapat igalang ang iyong mga karapatan, pati ang iyong mga pinahahalagahan at mga mas gusto - maging ito ay ang iyong GP, nars, tagapag-alaga, pamilya, mga kaibigan o mga kinatawan. Kadalasan ay may alternatibong mga opsyon ng paggamot na magiging mas mabisa sa pagsuporta sa iyo kaysa sa gamot. Tungkulin mong magpasya kung tama ang gamot para sa iyo. Kung minsan, maaaring kabilangan ito ng may-kaalamang pasya na hindian ang inerekomendang opsyon sa gamot. Ang mga gamot ay maaaring gumanap ng mahalagang papel sa pagtulong sa iyo na mabuhay nang komportable, manatiling ligtas at mabuhay nang matagal pa. Gayunpaman, ilang mga gamot ang maaaring hindi gumana gaya ng inaasahan, maaaring pasamain ang iyong pakiramdam, at maaaring magdulot ng di-gugustuhing mga side effect o mga pagbabago sa pag-aasal. ✔ Tandaan, karapatan mong magkaroon ng kontrol sa iyong gamot. Ang kuwento ni Kevin. Si Kevin*, isang ginoo sa isang rural na pasilidad sa pangangalaga ng matatanda, ay nagiging labis na nayayamot dahil siya ay hindi makalabas. Nakakakita siya sa labas ng bintana ngunit hindi siya pinapahintulutang lumabas dahil ipinalagay ng ilan sa kanyang mga tagapag-alaga na mas ligtas ito para sa isang tao na may dementia. Sa wakas may isang tao na nagsabi, "Palabasin natin siya at tayo'y magmasid lang, hindi siya makakapunta sa malayo." Kaya ginawa nila ito. Naglakad si Kevin sa hardin, hanggang sa harapang bakod na alambre. Matapos tumayo doon at tumingin sa mga baka nang ilang sandali, tumalikod siya at lumakad nang tahimik pabalik sa loob ng pasilidad. Si Kevin ay isang magsasaka sa buong buhay niya, at gusto niyang tingnan ang mga baka. Ang paglakad niyang iyon ay isang makahulugang aktibidad para sa kanya at isang bagay na kaya pa rin niyang gawin. Ang bukas na pinto ay mas mahusay kaysa sa isang dosis ng gamot.
GAMOT: ITO'Y PASYA MO | 5
6 | NETWORK NG ADBOKASYA PARA SA MATATANDA Ano ang isang may-kaalamang pasya? Ang may-kaalamang pasya ay kapag ikaw ay gumawa ng desisyon tungkol sa iyong pangangalagang medikal, o sa pangangalaga ng iyong minamahal, na may kaalaman at pag-unawa sa mga benepisyo at maaaring panganib na nakapaloob. Iyong karapatan at iyong tungkulin na piliin kung aling opsyon ang tama para sa iyo, o para sa tao na inaalagaan mo, at kung sisimulan o ihihinto ang isang gamot. Ang may-kaalamang pasya ay nangangahulugan na maaaring: ê	Maunawaan ang dahilan para sa gamot ê	Maunawaan ang makukuha mong mga opsyon (pati ang hindi pag-inom ng gamot) ê	Maunawaan ang mga panganib at mga benepisyo ng mga opsyong iyon ê	Marating ang pinag-isipang desisyon, nang walang di- kinakailangang pamimilit mula sa iba ê	Ipabatid ang iyong desisyon ê	Magsaayos ng regular na pagrepaso ng plano sa iyong paggamot ê	Magkaroon ng patuloy na talakayan tungkol sa iyong gamot ✔ ✔ Maaari kang magsabi ng 'hindi' at magpasyang hindi inumin ang isang gamot. Maaari ring magbago ang iyong isip sa anumang oras, kahit na nasimulan mo nang uminom ng isang gamot.
GAMOT: ITO'Y PASYA MO | 7 Paano magpapasya kung ano ang tama para sa iyo. Ang prosesong ito ay maaaring tumulong na mapag-usapan ninyo ng iyong doktor ang iyong and gumawa ng mga may-kaalamang pasya tungkol sa gamot. Makakatulong din kung gamitin ang prosesong ito para sa anumang mga gamot na iniinom mo na o nais repasuhin. Ano ang aking diyagnosis? Kailangan ko ba ng gamot? Anong gamot ang inirerekomenda? Pag-isipan ang mga panganib at benepisyo. Nais ko bang subukan ang gamot? OO HINDI Simulang inumin ang gamot at magtakda ng petsa sa pagrepaso sa GP/ pangkat ng pangkalusugang pangangalaga. Mas gusto kong hindi inumin ang gamot na ito, at gusto kong pag-isipan ang alternatibong mga paggamot. Repasuhin ang gamot at pag-isipan ang mga side effect. Makipag-usap sa iyong GP/pangkat ng pangkalusugang pangangalaga tungkol sa alternatibong mga paggamot na makukuha at ang mga panganib at mga benepisyo ng bawat opsyon. Gumagana ba ang gamot para sa akin? OO HINDI Magpasya kung aling pamamaraan ng paggamot ang gusto mong subukan at simulan. Magtakda ng petsa ng pagrerepaso kasama ang iyong GP/pangkat ng pangkalusugang pangangalaga. Kaunti lang ang mga side effect at ang gamot na ito ay gumagana nang mabuti. May negatibong mga side effect o ito ay hindi mabisa. Gumagana ba ang paggamot na ito para sa akin? OO HINDI Magtakda ng susunod na pagrepaso upang muling tasahin kung paano gumagana ang gamot at pag-usapan ang anumang bagong mga alalahanin. Magtakda ng petsa ng susunod na pagrepaso upang muling tasahin kung paano gumagana ang paggamot at pag-usapan ang anumang bagong mga alalahanin. May negatibong mga side effect o ito ay hindi mabisa.
8 | NETWORK NG ADBOKASYA PARA SA MATATANDA Mga gamot na psychotropic. Maaaring baguhin ng ilang mga gamot ang mga iniisip o pag-aasal o may epekto sa iyong pang- araw-araw na buhay. Ang mga gamot na ito ay tinatawag na mga psychotropic, ngunit sila ay maaaring kilala sa iba pang mga pangalan. Kadalasan, ang mga ito ay labis na ginagamit sa Australya sa mga matatanda at maaaring magkaroon ng malubhang mga side effect. ✔ Mahalagang maunawaan mo kung ano ang mga gamot na ito, bakit maaaring inumin mo ang mga ito at paano maaaring makaapekto ang mga ito sa iyong kakayahang gumawa ng mga desisyon. (Para sa listahan ng karaniwang mga psychotropic na mga gamot, pumunta sa: v10_hr.pdf)
GAMOT: ITO'Y PASYA MO | 9 Mga gamot na psychotropic. Ano ang maaaring mangyari kung iinumin ko ang mga gamot na ito? Kailan ko dapat inumin ang mga gamot na ito? ê	May mga pagkakataon na angkop ang mga gamot na ito para sa kondisyong- medikal ng isang tao, gaya kung siya ay dumaranas ng matinding pagkabahala, depresyon, agresyon at psychosis, na maaaring maglagay sa kaniya sa panganib na mapinsala. ê	Nagpapakita ang ebidensya na ang psychotropic na mga gamot ay maaaring humantong sa mas madalas na pagkatumba, mga pagkabali ng buto at pagkalito sa mga matatanda, pati na rin ang lumaking panganib ng pulmonya, stroke (atake serebral) at maagang pagkamatay. ê	Ang mga gamot na ito ay dapat lamang gamitin sa partikular na mga sirkumstansya. Kapag ginamit ang mga ito upang kontrolin ang pag-aasal ng isang tao, sa halip na para sa paggamot, ito ay tinatawag na kemikal na pagpigil. ê	Ang mga gamot na ito ay maaari ring makabawas sa iyong kamalayan, kakayahang makipag-interaksyon, at kakayahang dumanas ng saya, kaligayahan at kalidad ng buhay - na maaaring magresulta sa pakiramdam na di-kaugnay, pagkalito o pagkabahala. ê	Kapag iniinom mo ang mga gamot na ito, dapat subaybayang mabuti ang mga ito at repasuhin nang regular. ê	Mahalagang ikaw ay magtanong tungkol sa maaaring mga side effect ng anumang gamot na inirerekomenda ng iyong GP, upang maunawaan mo ang epekto sa iyong katawan ng gamot na ito. Ano ang isang psychotropic na gamot? ê	Ang psychotropic ay isang uri ng gamot na gumagana sa utak at umaapekto sa lagay ng loob ng isang tao, pagkaunawa, pag-aasal o mga iniisip. Ito ay madalas inirereseta para sa mga kondisyon ng kalusugang pangkaisipan, kabilang ang depresyon, schizophrenia at pagkabalisa. ê	Ang pag-inom ng mga gamot na ito ay maaaring epektibong mapamahalaan ang malubhang mga kondisyon ng kalusugang pangkaisipan, ngunit maaaring ang ilang mga tao ay makaramdam ng pagkalito, di-kapanatagan, pagkatakot o pagkasindak.
10 | NETWORK NG ADBOKASYA PARA SA MATATANDA
GAMOT: ITO'Y PASYA MO | 11 May mga alternatibo ba sa gamot? Sa ilang mga kaso, maaaring gustuhin mong subukan ang isang opsyong hindi gamot sa halip ng pag-inom ng bagong gamot. Ang ilang mga kondisyong medikal ay maaaring maging sanhi ng mga pagbabago sa pag-aasal. Maaaring ikaw ay nababahala tungkol sa mga pagbabago na iyong napansin. May mga mapagkukunan upang suportahan ka, na maaaring makatulong sa iyo na maunawaan ang mga pagbabago na iyong dinaranas at malaman kung ano ang mga sanhi ng mga pagbabagong iyon. Magtanong tungkol sa mga alternatibo. ✔ Ang mga alternatibong paggamot gaya ng meditasyon, musika at pangsuportang pagpapayo ay maaaring tumulong sa iyo na pamahalaan ang iyong kondisyon. Ang kuwento ni Joseph. Si Joseph* ay nagpapagaling sa ospital mula sa isang malubhang stroke. Madalas niyang naririnig na pinag-uusapan siya at ang kanyang hinaharap ng mga doktor at mga nars habang nakapaligid sila sa kanyang kama at kinakausap din ang mga miyembro ng kanyang pamilya samantalang siya ay hindi pinapansin. Ang sabi ng anak na babae ni Joseph, "Nang naging napaka- agresibo niya sa kanila, siya ay niresetahan ng mga antipsychotic na gamot. Makaraan ang dalawa kong pagbisita, naipaliwanag niya sa akin kung gaano niya ikinagalit ang hindi pagpansin at pag-uusap tungkol sa kanya ng iba. Nakumbinsi ko ang mga kawani ng ospital na nauunawaan niya ang lahat ng kanilang sinasabi kahit na may pinsala ang pananalita niya at siya ay paralitiko. Sa sandaling isinali si Joseph sa mga pag-uusap tungkol sa kanyang kalusugan at hinaharap, nagbalik ang dati niyang kalmadong personalidad."
12 | NETWORK NG ADBOKASYA PARA SA MATATANDA Sino ang aking tagagawa ng desisyon? Mahalagang magplano nang abanse at pag-usapan ang iyong medikal na pangangalaga at mga pagpapasya sa gamot kasama ang iyong mga mahal sa buhay. May mga oras na maaaring nais mong humingi ng tulong at suporta mula sa iba upang makagawa ng desisyon tungkol sa iyong mga opsyon sa paggamot. May ibang oras na maaaring kailangan mo ng isang tao na iyong pinagtitiwalaan na gumawa ng desisyon para sa iyo, batay sa iyong mga pinahahalagahan at ginugusto, at ano ang maaari mong gustuhin. Iyan ang dahilan kung bakit dapat kang makipag-usap sa kanila ngayon, para alam nila ang mga desisyong gagawin para sa iyo kung kailanganing gawin nila ito sa hinaharap. Mahalaga para sa lahat na magkaroon ng pag-uusap na ito sa kanilang mga minamahal, ngunit lalo na kung ikaw ay maaaring nanganganib na mawalan ng iyong kakayahang gumawa ng mga desisyon sa hinaharap. Maaari mong piliin kung sino ang magsasalita para sa iyo. Ang iyong tagasuporta o kahaliling tagagawa ng desisyon ay maaaring isang kapamilya, tagapag- alaga, kaibigan, kinatawan o taga- suportang tao - ito ay dapat isang tao na iyong pinagtitiwalaan. ✔ Kailangan mo bang malaman ang higit pa tungkol sa suportado o kahaliling paggawa ng desisyon? Ang iyong kahaliling tagagawa ng desisyon ay maaaring kilala bilang taong responsable, guardian o abogado, depende kung saang estado o teritoryo ka nakatira. Ang tungkulin niya ay magsaalang- alang ng iyong mga pinahahalagahan at mga naisin kapag gumagawa ng mga desisyon tungkol sa paggamot sa iyo at medikasyon, kung hindi mo na kayang magdesisyon sa sarili mo. Para sa karagdagang impormasyon, bisitahin ang sumusunod na mga website: ADACAS Advocacy Advance Care Planning Australia advancecareplanning.org.au
GAMOT: ITO'Y PASYA MO | 13
14 | NETWORK NG ADBOKASYA PARA SA MATATANDA
GAMOT: ITO'Y PASYA MO | 15 Mga tanong tungkol sa iyong gamot. Sa susunod mong pagpapatingin sa iyong GP, dalhin mo ang listahang ito ng mga tanong. Ang mga tanong na ito ay makatutulong din para sa pagrepaso ng mga gamot na iyong iniinom. ê	Ano ang aking iniinom? ê	Paano ito makatutulong sa akin? ê	Ano ang mga side effect? ê	Ano ang maaaring mangyari kung hindi ko ito iinumin? ê	Ano ang mga alternatibo (kabilang ang mga alternatibong hindi gamot)? ê	Kailan maaaring repasuhin ang aking gamot? Narito ang ilang iba pang mahalagang mga tanong na maaaring gusto mong itanong. ê	Ano ang aking dayagnosis? ê	Ano ang mga benepisyo ng pag-inom ng gamot na ito? ê	Ano ang mga panganib ng pag-inom ng gamot na ito? ê	Ang pag-inom ba ng gamot na ito ay aapekto kung paano ako namumuhay? ê	Gaano katagal kong iinumin ang gamot na ito? ê	Magkano ang gamot na ito? ê	Ano ang aking magagawa kung nahihirapan akong maunawaan ang aking kondisyon o mga opsyon sa paggamot? ✔ Dapat mo ring itanong ang mga ito tungkol sa gamot na iniinom mo na. Hindi pa huli upang magtanong.
16 | NETWORK NG ADBOKASYA PARA SA MATATANDA Anong tungkulin ang ginagampanan ng bawat isa sa proseso ng paggawa ng desisyon? ✔ Tandaan, karapatan at tungkulin mo lagi na gumawa ng panghuling desisyon. Ano ang aking tungkulin? ê	Gumawa ng may-kaalamang pasya tungkol sa iyong mga opsyon sa paggamot at medikasyon, at kung paano mo nais mamuhay. Ano ang tungkulin ng botika? ê	Suportahan ka sa pamamahala ng iyong gamot. ê	Repasuhin ang iyong gamot at talakayin kung paano ito gumagana para sa iyo. ê	Magsuplay ng tamang gamot.
Ano ang tungkulin ng aking GP? ê	Magharap ng mga opsyon sa paggamot na maaaring may medikal na benepisyo sa iyo, sa isang paraan na mauunawaan mo at ng iyong tagagawa ng desisyon. ê	Bigyan ka o ang iyong tagagawa ng desisyon ng malinaw na impormasyon tungkol sa iyong gamot. ê	Magreseta ng iyong gamot matapos mong sang-ayunan ito, repasuhin ito nang regular at antabayanan ang mga side effect. Ano ang tungkulin ng provider ng pangangalaga sa matatanda? ê	Suportahan ka o ang iyong tagagawa ng desisyon upang makagawa ng may-kaalamang pasya tungkol sa iyong mga opsyon sa paggamot at medikasyon at isagawa ang patuloy na mga talakayan at mga pagrepaso. ê	Bigyan ka ng pangangalaga at suporta na nakatuon sa iyo. ê	Pagtibayin ang Charter ng mga Karapatan ng Pangangalaga sa Matatanda (Charter of Aged Care Rights). Ano ang tungkulin ng aking tagagawa ng desisyon? ê	Gumawa ng may-kaalamang desisyon tungkol sa iyong mga opsyon sa paggamot at medikasyon, kapag nawalan ka na ng kakayahang gumawa nito, batay sa desisyon na maaaring ginawa mo na. ê	Gawin ang desisyong ito batay sa iyong mga ipinahayag na mga pinahahalagahan at mga ninanais. GAMOT: ITO'Y PASYA MO | 17
18 | NETWORK NG ADBOKASYA PARA SA MATATANDA May makukuhang tulong. Kung ikaw ay nag-aalala tungkol sa gamot na iniinom mo o ng iyong isang minamahal, dapat kang makipag-usap muna sa iyong GP o provider ng pangangalaga sa matatanda. Responsibilidad nila na pakinggan ang iyong mga alalahanin at pag-usapan ninyo ang iyong mga opsyon. Kung hindi mo nakukuha ang lahat ng impormasyong kailangan mo tungkol sa iyong gamot, may karapatan kang makipag- usap sa isang tao na magbibigay sa iyo ng impormasyong ito. Para sa karagdagang suporta para dito: 1) Maaari kang humiling ng appointment sa iyong doktor, o humiling ng pagrepaso ng isang espesyalista o pangalawang opinyon. 2) Kung ikaw ay tumatanggap ng klinikal na pangangalaga sa tahanan o ikaw ay nasa pasilidad ng pangangalaga sa matatanda, maaari kang pormal na humiling ng isang pagmimiting sa kaso o pagrepaso ng gamot sa iyong provider. 3) Maaari kang makipag-ugnay para sa libre at independiyenteng suporta sa pamamagitan ng pagkontak sa OPAN, ang Network ng Adbokasya para sa Matatanda (Older Persons Advocacy Network) sa 1800 700 600 o sa pamamagitan ng pagbisita sa opan.org.au 4) O, maaari kang magreklamo sa Aged Care Quality & Safety Commission sa pamamagitan ng pagtawag sa 1800 951 822 o online sa Kung kailangan mo ng interpreter: Abisuhan mo ang tagataguyod ng pangangalaga sa matatanda o ang Komisyon kapag tumawag ka, o tawagan mo nang direkta ang Serbisyo ng Pagsasaling-wika at Interpreter (Translating and Interpreting Service) sa 131 450 at hilingan sila na i-transfer ka. Kung ikaw ay may kapansanan sa pandinig o pananalita: Maaaring naisin mong makipag-ugnay sa pamamagitan ng National Relay Service: Mga gumagamit ng TTY: 1800 555 677 Mga gumagamit ng Magsalita at Makinig (Speak and Listen): 1800 555 727 Mga gumagamit ng internet relay: magkonekta sa National Relay Service at ilagay ang numero ng telepono para sa linya ng tagataguyod o ng Komisyon. ✔ Tandaan, karapatan mong paalamin tungkol, at magkaroon ng kontrol, sa iyong gamot. Para sa karagdagang impormasyon, at para sa karagdagang mga mapagkukunan tungkol sa matatanda at mga gamot, bisitahin ang OPAN sa opan.org.au/yourchoice o tumawag sa 1800 700 600.
GAMOT: ITO'Y PASYA MO | 19 Maaaring makatulong sa iyo ang sumusunod na mga mapagkukunan. Ang healthdirect ay nagbibigay ng libre, mapagtitiwalaan na pangkalusugang impormasyon at payo. healthdirect.gov.au/medicines 1800 022 222 Libreng tawag: 24 na oras, 7 araw isang lingo. Makukuha ang impormasyon sa iba't ibang mga wika. Ang NPS MedicineWise ay nananatiing nakatuon sa pagsuporta sa may kalidad na paggamit ng mga gamot upang mapabuti ang pangkalusugang mga desisyon at pangkalusugang mga kalalabasan sa Australya. nps.org.au 02 8217 8700 Care4Dementia App Pambansang organisasyon na sumusuporta sa mga tao na may dementia, at sa kanilang mga pamilya at mga tagapag-alaga. Ang app na ito ay makukuha lamang sa App Store para sa iPhone at iPad. id1029281368 dementia.org.au 1800 100 500 Ang Dementia Support Australia ay kumikilos upang pabutihin ang kalidad ng buhay ng mga tao na may dementia at ng kanilang mga tagapag-alaga. 1800 699 799 Libre, independiyente at kompidensyal na mga serbisyo ng adbokasya upang tulungan kang magsabi at tumalakay ng mga isyu tungkol sa pangangalaga ng matatanda. Para sa karagdagang impormasyon at mga mapagkukunan, bisitahin ang opan.org.au/yourchoice opan.org.au 1800 700 600
1800 700 600 Sinusuportahan ng pondo mula sa Pamahalaan ng Australya